Publication: Magyar Közlöny
Issue: MK-2002-16 (Year: 2002, Number: 16)
Era: 1990-2004
Section: A Magyar Köztársaság 2001. és 2002. évi költségvetésérõl szóló 2000. évi CXXXIII. törvény 5. számú mellékletének 14. pontjában foglalt felhatalmazás alapján a Pénzügyminisztérium — a Belügyminisztérium egyetértõ véleményével — az alábbi közleményt adja ki:
Paragraph Index: 229

f) az elõzõek szerint kialakított kincstári rendszert legalább a támogatás igénybevételének évét követõ harmadik év végéig alkalmazza. A támogatásra az igényjogosultság csak az a)—f) pontokban foglalt feltételek együttes teljesítése esetén nyílik meg. 2002/16. szám A támogatás igénylésének módja Az önkormányzat támogatási kérelmét a Pénzügyminisztériumhoz az illetékes megyei, illetve fõvárosi területi államháztartási hivatalokon keresztül nyújthatja be 2 példányban. Az államháztartási hivatalokhoz való beérkezés határideje 2002. május 10. A támogatási kérelemhez az alábbi dokumentumokat szükséges csatolni: — A képviselõ-testület (közgyûlés) határozatát a kincstári finanszírozási rendszer bevezetésérõl, vagy a jelenleg mûködtetett kincstári rendszer — a támogatás igényléséhez szükséges — továbbfejlesztésérõl. — Megállapodást az önkormányzatok, az intézmények és a bankszámlavezetõ pénzintézet között az új finanszírozás tartalmáról, rendjérõl. — A finanszírozási körbe tartozó önállóan és részben önállóan gazdálkodó — a polgármesteri hivatalon (körjegyzõségen) kívüli — intézmények 2001. évi teljesített költségvetési — beleértve a felügyeleti szervtõl kapott támogatást (intézményfinanszírozást) is — bevételi és kiadási elõirányzatának fõösszegét intézményenként és összesen. — Összehasonlító jellegû kimutatást, amely tartalmazza a kincstári finanszírozási rendszer bevezetését megelõzõen és a kincstári rendszer bevezetését követõen az önkormányzat költségvetési szerveinek felsorolását önállóan és részben önállóan gazdálkodó szervenként (ezen belül is intézményenként), annak megjelölésével, hogy mely szervek rendelkeztek önálló bankszámlával, illetve, hogy mely szervek pénzforgalmát vonja be az önkormányzat a kincstári finanszírozási rendszerbe. Ha egy alcímû számlán több költségvetési szerv pénzforgalma együttesen bonyolódik, a kimutatásban meg kell jelölni, hogy mely szervek (intézmények) pénzforgalmát vonják közös alcímû számlára. A támogatás folyósítása A felülvizsgált és összesített igények alapján a támogatások odaítélésérõl a rendelkezésre álló keret erejéig a Pénzügyminisztérium 2002. június 30-ig dönt. A támogatás a kincstári finanszírozás keretébe vont költségvetési intézmények — 2001. december 31-i állapotnak megfelelõ — számától függõ, költségvetésük fõösszegének nagysága szerint differenciált támogatásból tevõdik össze. A támogatás legkisebb összege 1 000 000 forint. A Belügyminisztérium a nettó finanszírozás keretében a 2002. január 1-jétõl július 1-jéig történõ bevezetés esetén egy összegben 2002. július 25-én, 2003. január 1-jéig történõ bevezetés esetén 2002. november 25-én egy összegben utalja a támogatást az önkormányzatok részére. A támogatás felhasználása A támogatás az önkormányzati kincstári rendszer létrehozásával kapcsolatos kiadásokra fordítható (pl. hardver és szoftver eszközök beszerzése, hálózatkiépítés, szervezési, oktatási, továbbképzési kiadások). A támogatás elszámolása Az elszámolás a 2002. évi zárszámadással egyidejûleg a központosított elõirányzatokkal való elszámolás keretében történik. Ha a támogatás igénybevételének évét követõ év végét megelõzõen az önkormányzat a közleménytõl eltérõ feltételek szerint szervezi át intézményei pénzellátását, akkor a kapott támogatás teljes összegére jogosulatlanná válik. Budapest, 2002. január 31. Pénzügyminiszter Melléklet Ajánlás a Magyar Köztársaság 2001. és 2002. évi

Source: https://magyarkozlony.hu/hivatalos-lapok/3f3edf73eaff3f5c3ed5e51f5af159acc8af8435/dokumentumok/d8520cc16a3e1c3ff071f2dfd7c923321a033f20/letoltes